Francisco Camba

Francisco Camba Andreu, nado en Vilanova de Arousa o 16 de novembro de 1882 e finado en Madrid o 6 de febreiro de 1948, foi un escritor galego.

 Traxectoria 
Naceu nunha familia de clase media, fillo do mestre e practicante Manuel Camba Bóveda e de Juana Andreu Temes. Foi irmán de Julio Camba, e a súa casa natal converteuse na Casa Museo Irmáns Camba.

Tanto el como o seu irmán aparecen inscritos a inicios da década dos noventa na escola privada que rexentaba Juan Pastor Pombo Regás, amigo de Valle Inclán e dos propios pais dos Camba. Seguiría estudos na vila con Joaquín Rodrigo, mestre estatal, de que non gardaba boa memoria.

En abril de 1898 obtivo o título de mestre na Escola Normal de Pontevedra, e comezou a exercer en xuño dese mesmo ano. Pasou por escolas de Caldas de Reis, Portomarín, Lugo e Santiago de Compostela. Colaborou en prensa galega, como El Lucense, El Regional, Gaceta de Galicia ou La Provincia. Comezou a súa carreira como novelista coa obra O Terruño, publicada en formato folletín en La Idea Moderna.

En 1902 decide trasladarse a Madrid, e colaborou en Blanco y Negro co pseudónimo El Hidalgo de Tor. Exiliouse en Buenos Aires por motivos políticos, e colaborou en El Diario Español e La Nación.

De regreso a Madrid colaborou en diferentes periódicos, como El Parlamentario, fundado e dirixido polo seu amigo Luis Antón del Olmet. Pasou a guerra civil española, como partidario do bando sublevado, e plasmou as súas vivencias na novela Madridgrado (1939).

 Obra 
A súa obra é de carácter costumista, internándose mesmo na crítica social, se ben derivou cara ao dramatismo sentimental. Cultivou temas como a aviación en Los nietos de Ícaro ou a emigración a América en El vellocino de plata.
Narrativa en galego
 O terruño (1900)
 Novelas lóstregos
 "Amor de pai" (Revista Gallega nº 252, 1900)
 "No Hespital" (conto, Revista Gallega nº 477, 1904)

Narrativa en castelán
miniatura|Mar loba, ilustrado por M. Ramos.
 Camino adelante. A través de Galicia (1908; crónicas de viaxes. La Voz de Galicia)
 Los españoles en el centenario argentino (1910)
 Los nietos de Ícaro (1911)
 El amigo Chirel (1918)
 La revolución de Laíño (1919; premio Fastenrath da Real Academia Española)
 Cárcel de seda (1920)
 Camino adelante
 El vellocino de plata (1922)
 El enigma de las llamas azules (1922)
 El pecado de San Jesusito (1923; premiada polo Círculo de Belas Artes de Madrid)
 Mimí Magdalena (1924)
 El idilio de "Artagnan" novela de la vida perruna (1925)
 El tributo de las siete doncellas (1926)
 Una morena y una rubia (1929; adaptada ao cinema en 1933 como comedia musical)
 Flor de fango (1926)
 Piedra rodada (1927)
 Crimen de mujer (1927)
 Machicha Monroy (1930)
 La noche mil y dos (1930)
 La sirena rubia (1931)
 Lerroux, el caballero de la libertad (1935)
 El pino y la palmera (1936)
 Madridgrado. Documental Film (1939)
 El convoy de la isla del Coral (1943)

 El drama del oro negro (1943)

 Fernando Villamil (1944)

Despois da guerra civil comezou un proxecto ambicioso, Episodios Contemporáneos, unha continuación dos Episodios Nacionales de Benito Pérez Galdós, tratando a historia española desde 1906 até 1936:
miniatura|Placa na casa natal
 Cuando la boda del rey (1942)
 La leyenda negra (1943)
 ¡Maura, no! (1944)
 El Ducado de Canalejas (1944)
 Los mosqueteros de la neutralidad (1945)
 La rebelión de los mandos (1945)
 La ley de fugas (1946)
 Annual (1946)
 Primo de Rivera (1946)
 El romancillo del capitán Galán (1947)
 La caída de Alfonso XIII (1947)
 Las luminarias del señor ministro (1947)
 Los jabalíes del jardín florido (1948)
 De Castilblanco a Villa Cisneros (1948)

Notas

 Véxase tamén 

 Bibliografía 








 Ligazóns externas 
 Francisco Camba El poder de la palabra .

Categoría:Escritores de Galicia en lingua castelá
Categoría:Escritores de Galicia en lingua galega
Categoría:Nados en Vilanova de Arousa
Categoría:Nados en 1882
Categoría:Finados en 1948
Categoría:Membros correspondentes da Real Academia Galega
Categoría:Premio Fastenrath
Categoría:Xornalistas de Vilanova de Arousa